stanford-oval/wikipedia huggingface dataset:
Neuvoton

| Neuvoton |
| --- | --- |
 Neuvoton
 60°33′40″N, 27°02′46″E 
Valtio:   Suomi
Maakunta:  Kymenlaakso
Seutukunta:  Kotka-Haminan seutukunta
Kunta:  Hamina
Maantiede
Maa-ala:  5 km²
Väestö
Väkiluku:  1 358
Väestötiheys:  271,5 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2017 mukaiset.  
Neuvoton (aiemmin ruots. Lillnevitto) on kylä ja taajama Haminan kaupungissa Suomenlahden rannalla Kymenlaakson maakunnassa. Taajama sijaitsee Haminan länsiosassa Haminan ja Kotkan keskustojen välissä. Etäisyys Haminan keskustaan on noin 10 kilometriä ja Kotkan keskustaan noin 20 kilometriä. Neuvoton kuului alun perin Vehkalahden kuntaan, joka yhdistyi vuonna 2003 Haminaan. Tie 170 kulkee Neuvottoman halki ja vieressä kulkee moottoritienä Valtatie 7 (E18). Neuvoton on myös esiintynyt MTV3:n Kymmenen uutisten loppukevennyksessä hassujen paikannimien jutussa.lähde?
Historia

Neuvottoman seutu on yhdessä Kirkkojärven ympäristön kanssa entisen Vehkalahden vanhinta vakinaisesti asuttua aluetta. Neuvottoman ja Saksalan alueen nimistön on arveltu olevan osittain peräisin saksalaisilta merenkulkijoilta ja kauppiailta, ja että Kaarniemenlahden pohjukassa olisi jopa ollut saksalaisperäistä asutusta.
Kylän alueen saksalaisperäisen nimistön perusteella on päätelty, että Neuvottoman kylä olisi saanut alkunsa nykyisen Kotkan puolella sijaitsevan Saksalan eli Stor Nevitton suunnalta ja itsenäistynyt 1400-luvun paikkeilla. Kylän nimen mahdolliseen alkumuotoon "Nevitte" sisältyy mahdollisesti hansakauppiaiden käyttämä termi "vitte", joka tarkoittaa hansakauppiaiden perustamia kalastajakyliä tai pyyntipaikkoja. Ensimmäinen maininta Neuvottoman kylästä on vuoden 1458 asiakirjasta, joka koski Vehkalahden kylien rajoja. Aluksi kylään kuului myös Salmi, joka vakiintui omaksi kyläkseen 1500-luvulla.
Kylän nimen kirjoitusasu on vaihdellut aikojen saatossa. 1600–luvun kartoissa nimi on asussa Nevito. Myöhemmin kylästä käytettiin nimeä Neuvottoma, kunnes se 1960 posti- ja lennätinhallituksen avustuksella vaihdettiin muotoon Neuvoton.
Perimätiedon mukaan nykyisessä Neuvottomanlahdessa on käyty myös kauppaa ja valmistettu isoja käsinveistettyjä proomuja. Muistona tästä ovat melkoiset lastukerrostumat lahden pohjakerrostumissa. Neuvoton on tunnettu myös veneveistämöistään. 1960–1970-lukujen kuuluisimpia veistämöitä olivat muun muassa Suntion veneveistämö, missä valmistettiin mahonkisia veneitä ulkomaita myöten.
Hansakauppiaiden matkat päättyivät viimeistään 1500-luvun alussa. Neuvottomalaiset ryhtyivät itse viemään kalansa Viron puolelle – näin sai tuotteesta paremman hinnan. Muistoksi saksalaisista jäi läheisen Saksalan kylän nimi.
Urheilu ja liikunta

Neuvottomassa on ala-asteen vieressä liikuntahalli sekä ala-asteen pihalla urheilukenttä, jossa on kesäisin jalkapallomaalit ja talvisin luistelurata. Valaistulla pururadalla voi hiihtää talvisin.
Tapahtumat

Neuvo-Teatteri on harrastajateatteri, jonka toiminta painottuu Lauanniemessä esitettävään kesänäytelmään. Näytäntökausi kestää juhannuksesta heinäkuun loppuun.
Veneranta

Neuvottoman venerannassa on kaksi laituria. Vieressä on hiekoitettu uimaranta, jossa on pukukoppi sekä lentopallokenttä.
Kuvia

Neuvottoman työväentalo
Seuratalo Jukola
Rudus Oy:n betonituotetehdas Neuvottoman pohjoispuolella
Neuvottoman koulu
Neuvottoman Sale
Historiallisen Kuninkaantien linjaus kulkee Neuvottoman kautta. Ala-Heikkiläntie on osa Kuninkaantien vanhaa reittiä, mutta sen Haminan keskustaan kulkeva pää on poistettu käytöstä.
Power Rangers Zeo

| Power Rangers Zeo |
| --- | --- |


Tyyli:  toiminta-seikkailu
Kestoaika:  22 minuuttia
Luoja(t):  Haim Saban Shuki Levy
Pääosissa:  Catherine Sutherland Nakia Burrise Steve Cardenas Johnny Yong Bosch Jason David Frank David Yost Austin St. John Paul Schrier Jason Narvy
Alkuperämaa:   Yhdysvallat
Alkuperäiskieli:  englanti
Verkko:   Fox Kids
Esitetty:  20. huhtikuuta 1996 – 27. marraskuuta 1996
Tuotantokausia:  1
Jaksoja:  50
Tuotanto
Tuottaja(t):  Jonathan Tzachor
Ohjaaja(t):  Robert Radler Vickie Bronaugh Isaac Florentine Douglas Sloan Terence H. Winkless Larry Litton Koichi Sakamoto
Käsikirjoittaja(t):  Mark Litton Al Winchell Douglas Sloan Jackie Marchand Stewart St. John Brett Born Mark Hoffmeier Charlotte Fullerton Steven Melching Gilles Wheeler
Tuotantoyhtiö(t):  Saban Entertainment Renaissance Atlantic Entertainment Toei Company, Ltd. MMPR Productions, Inc.
Edeltäjä:  Mighty Morphin Alien Rangers
Seuraaja:  Power Rangers Turbo
Aiheesta muualla
Virallinen sivusto
IMDb 
Power Rangers Zeo on yhdysvaltalainen 50-osainen lasten televisiosarja, joka oli samalla 4. Power Rangers -tuotantokausi. Sarja jatkui suoraan siitä, mihin aiemmin minisarjan Mighty Morphin Alien Rangers lopussa oli jääty.
Zeo käytti japanilaisen 19. Super Sentai -sarjan Chōriki Sentai Ohrangerin lavaste-, asu- ja kuvamateriaalia. Sarja oli myös ensimmäinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Sarjassa oli myös yhteisjakso edeltävän minisarjan rangereiden kanssa. Sarja esitettiin Yhdysvalloissa 20. huhtikuuta 1996 – 27. marraskuuta 1996.
Zordit

Kun rangerit olivat saaneet zeovoimansa, Billy ja Alpha 5 rakensivat heille uudet Zeozordit. Myöhemmin Billy rakensi Battleborgien teknologiaa hyödyntämällä vielä Red Battlezordin, jota Tommy pystyi telepaattisesti ohjaamaan. Pyramidas oli Kultaisen Zeo Rangerin ohjaama zord, joka toimi samalla muiden zordien tukialuksena. Trey of Triforia antoi Zeo Rangereille käyttöön myös Super Zeozordit ja Kultaiselle Rangerille Warrior Wheelin. Power Rangers Zeo -televisiosarjan jälkeen rangerit eivät enää käyttäneet zeozordejaan ja ne jäivät käyttämättöminä konehalliinsa. Ainoa poikkeus oli Pyramidas, jonka Trey vei lähtiessään mukaansa.
Kultaisen Rangerin henkilöllisyys

Kultaisen Rangerin henkilöllisyydellä leikiteltiin usean jakson verran ennen kuin se lopulta paljastettiin. Kultainen Ranger oli todellisuudessa aiemmin tuntematon hahmo Trey of Triforia, jonka paljastumisen jälkeen kaikki spekulointi hänen henkilöllisyydestä voitiin lopettaa. Myöhemmin Trey menetti kykynsä muuttua rangermuotoonsa ja hänen voimansa siirrettiin ensimmäisenä punaisena rangerina toimineelle Jason Lee Scottille. Muutamassa ensimmäisessä jaksossa kultaisen rangerin äänenä toimi Brad Hawkins, joka oli näytellyt myös yhtä päähahmoista toisessa Sabanin tuottamassa sarjassa VR Troopers. Saban oli VR Troopersin päättymisen jälkeen suunnitellut käyttävänsä häntä tässä roolissa, mutta lopulta kultaisen rangerin rooli meni Ted, Tim ja Tom DiFillippolle, joista kukin esitti yhtä Treyn kolmesta persoonasta. Muita henkilöitä, joiden leikiteltiin olleen kultainen ranger olivat:
Billy Cranstonin uskoteltiin toistuvasti olleen kultainen ranger. Billyllä oli tapana kadota yllättäen aina kultaisen rangerin näyttäytyessä ja hän käyttäytyi muutenkin salaperäisesti. Myöhemmin nähtiin ettei Billy ollut kultainen ranger ja usein ollaan sitä mieltä, että Billy oli todellisuudessa kiireinen suunnitellessaan rangereille heidän seuraavalla tuotantokaudella käyttämiä turbovoimia.
David Trueheart, joka oli Tommyn veli ja nähty ensimmäisen kerran jo jaksossa "Challenges". David oli harjoitellut kamppailulajeja ja hän tiesi myös Power Rangereiden henkilöllisyydet. Lisäksi hän ja Tommy pelastivat myöhemmin Katherinen myrkylliseltä Cogien öljyltä, jonka jälkeen David oli yllättäen kadonnut juuri ennen kultaisen rangerin ilmestymistä. David palasi vasta taistelun jälkeen salaperäisenä takaisin ja kertoi hänellä olleen asioita hoidettavana.
Eugene "Skull" Skullovitch, joka katosi kerran mystisesti Bulkin seurasta, kun he olivat Power Rangereiden lähellä. Vain hetki sen jälkeen kultainen ranger oli ilmestynyt pelastamaan Tommyn ja Katherinen. Lisäksi hieman hirviön tuhoutumisen jälkeen Bulk näki sumeana edessään kultaisen rangerin, mutta hierottuaan muutaman kerran silmiään oli kultainen ranger kadonnut ja hän näki Skullin kävelevän häntä kohti. Skull sanoi olleensa kuitenkin vain kävelyllä.
Jaksot

| # | Jakson nimi |
| --- | --- |
1: "A Zeo Beginning: Part I"
2: "A Zeo Beginning: Part II"
3: "The Shooting Star"
4: "Target Rangers"
5: "For Cryin' Out Loud"
6: "Rangers in the Outfield"
7: "Every Dog Has His Day"
8: "The Puppet Blaster"
9: "Invasion of the Ranger Snatchers"
10: "Graduation Blues"
11: "A Few Bad Seeds"
12: "Instrument of Destruction"
13: "Mean Screen"
14: "Mr. Billy's Wild Ride"
15: "There's No Business Like Snow Business: Part I"
16: "There's No Business Like Snow Business: Part II"
17: "There's No Business Like Snow Business: Part III"
18: "Inner Spirit"
19: "Challenges"
20: "Found and Lost"
21: "Brother, Can You Spare an Arrowhead?"
22: "Trust in Me"
23: "It Came from Angel Grove"
24: "Bulk Fiction"
25: "Song Sung Yellow"
26: "Game of Honor"
27: "The Power of Gold"
28: "A Small Problem"
29: "Oily to Bed, Oily to Rise"
30: "Rock-a-Bye Power Rangers"
31: "Do I Know You?"
32: "A Season to Remember"
33: "Revelations of Gold"
34: "A Golden Homecoming"
35: "Mondo's Last Stand"
36: "Bomber in the Summer"
37: "Scent of a Weasel"
38: "The Lore of Auric"
39: "The Ranger Who Came in from the Gold"
40: "The Joke's on Blue"
41: "Where in the World is Zeo Ranger 5?"
42: "King for a Day: Part I"
43: "King for a Day: Part II"
44: "A Brief Mystery of Time"
45: "A Mystery to Me"
46: "Another Song and Dance"
47: "Rangers of Two Worlds: Part I"
48: "Rangers of Two Worlds: Part II"
49: "Hawaii Zeo"
50: "Good as Gold"
Rooleissa

| 0 | 1 | 2 |
| --- | --- | --- |
|  Catherine Sutherland  | … |  Katherine Hillard (Vaaleanpunainen Zeo Ranger)   |
|  Nakia Burrise  | … |  Tanya Sloan (Keltainen Zeo Ranger)   |
|  Steve Cardenas  | … |  Rocky DeSantos (Sininen Zeo Ranger)   |
|  Johnny Yong Bosch  | … |  Adam Park (Vihreä Zeo Ranger)   |
|  Jason David Frank  | … |  Tommy Oliver (Punainen Zeo Ranger)   |
|  David Yost  | … |  Billy Cranston   |
|  Austin St. John  | … |  Jason Lee Scott (Kultainen Ranger II)   |
|  Paul Schrier  | … |  Bulk   |
|  Jason Narvy  | … |  Skull   |
|  Richard Genelle  | … |  Ernie   |
|  Gregg Bullock  | … |  Komisario/Etsivä Stone   |
|  Ed Neil  | … |  Lord Zedd   |
|  Carla Perez  | … |  Rita Repulsa   |
Rooleissa > Äänirooleissa

| 0 | 1 | 2 |
| --- | --- | --- |
|  Robert L. Manahan  | … |  Zordon   |
|  David Stenstrom  | … |  King Mondo   |
|  Richard Steven Horvitz  | … |  Alpha 5   |
|  Robert Axelrod  | … |  Lord Zedd ja Finster   |
|  Barbara Goodson  | … |  Rita Repulsa   |
|  Bob Papenbrook  | … |  Rito Revolto   |
Jean Wadoux

| Mitalit | Mitalit | Mitalit |  |
| --- | --- | --- | --- |
|  Jean Wadoux |  Jean Wadoux |  Jean Wadoux |  |
Maa:   Ranska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 1971 | 5 000 metriä |  |
Jean Wadoux (s. 29. tammikuuta 1942 Saint-Pol-sur-Ternoise, Pas-de-Calais, Ranska) on entinen ranskalainen yleisurheilija. Hänen päälajinsa oli aluksi 1 500 metrin juoksu, jolta hän myöhemmin siirtyi 5 000 metrille.
Wadoux sijoittui Tokion 1964 olympialaisissa 1 500 metrin juoksussa yhdeksänneksi ajalla 3.45,4. Budapestin EM-kilpailuissa 1966 hän sijoittui seitsemänneksi ajalla 3.44,5. Méxicon 1968 olympialaisissa hän kilpaili 5 000 metrillä ja voitti alkueränsä sekä sijoittui toiseksi parhaana eurooppalaisena loppukilpailussa yhdeksänneksi ajalla 14.20,8. Ateenan EM-kilpailuissa 1969 hän sijoittui 1 500 metrillä kuudenneksi ajalla 3.41,7. Helsingin EM-kilpailuissa 1971 hän saavutti uransa ainoan arvokisamitalin sijoittumalla 5 000 metrillä hopealle ajalla 13.33,6. Epävirallisissa maastojuoksun MM-kilpailuissa Wadoux sijoittui yhdeksänneksi vuonna 1969.
Vuonna 1965 Wadoux oli juoksemassa 4 × 1500 metrin viestijuoksun maailmanennätystä 14.19,0. Vuonna 1970 hän juoksi 1 500 metrillä Euroopan ennätyksen 3.34,0. Lisäksi hän juoksi 1 000 metrillä Ranskan ennätyksen 2.18,6 vuonna 1964. Hän voitti Ranskan mestaruuden 1 500 metrillä vuosina 1965–1970, 5 000 metrillä vuosina 1968 ja 1971 sekä maastojuoksussa vuosina 1968 ja 1972. Pituutta hänellä oli 180 senttimetriä ja aktiivivuosinaan hän painoi 60 kiloa.
Henkilökohtaiset ennätykset

800 metrin juoksu: 1.48,3 (1966)
1 000 metrin juoksu: 2.18,6 (1964)
1 500 metrin juoksu: 3.34,0 (1970)
Mailin juoksu: 3.57,2 (1965)
2 000 metrin juoksu: 5.05,8 (1965)
3 000 metrin juoksu: 7.52,0 (1971)
5 000 metrin juoksu: 13.28,0 (1970)
Veikko Samuli

| Veikko Samuli> Henkilötiedot |
| --- | --- |
Syntynyt: 29. maaliskuuta 1947 (ikä 77) Tampere
Ammatti:  säveltäjä, sovittaja, tuottaja
Muusikko
Taiteilijanimi:  Inari Katramo, S. Ylämaa
Tyylilajit:  iskelmä, pop
Soittimet:  kosketinsoittimet
  [ Muokkaa Wikidatassa ] [ ohje ]  
Veikko Antero Samuli (s. 29. maaliskuuta 1947 Tampere) on suomalainen säveltäjä, sovittaja ja musiikkituottaja. Hän on toiminut myös studiomuusikkona. Hänen tärkeimpiin yhteistyökumpaneihinsa ovat kuuluneet muun muassa sanoittajat Juha Vainio ja Raul Reiman sekä tuottaja Jaakko Salo. Samulin sävellyksiä ovat muun muassa Katri Helenan kappaleet ”Syysunelma”, ”Katson autiota hiekkarantaa” ja ”Mun sydämeni tänne jää” sekä Armi Aavikon ja Dannyn duetoima ”Tahdon olla sulle hellä” ja Kari Tapion ”Myrskyn jälkeen”.
Kajaanissa järjestettiin Veikko Samulin säveltäjäkonsertti Vihreät Niityt -iskelmäviikolla heinäkuussa 2010.
Veikko Samulille myönnettiin taiteilijaeläke vuonna 2019.
Nuoruus ja uran alku

Veikko Samuli syntyi 29. maaliskuuta 1947 Tampereella mutta vietti lapsuutensa Ylämaalla, jossa hän asui vuoteen 1965 asti.
Muutettuaan Helsinkiin Samuli aloitti musiikinopiskelun. Aluksi hän otti laulutunteja ja opiskeli Sibelius-Akatemiassa kirkkomusiikkia, mutta neljän vuoden jälkeen hän innostui kevyestä musiikista ja keikkailusta. Säveltäjänura ei lähtenyt heti lentoon. Hän kävi esittelemässä tuotoksiaan Musiikki-Fazeria johtaneelle säveltäjälle Toivo Kärjelle, mutta Kärki piti niitä vielä keskeneräisinä. Samuli ryhtyi keikkamuusikoksi, kun Kärki kehotti häntä hankkimaan käytännön kokemusta viihdemusiikista. Hän soitti Dannyn taustayhtyeessä Made in Finlandissa koskettimia 1970-luvun alussa.
Samuli pääsi myös studioon soittamaan yhtyeen kanssa ja hänet pestattiin myöhemmin tuottaja Jaakko Salon apulaistuottajaksi. Hän pääsi tekemään sovituksia käännösiskelmiin, kuten lauluihin ”Oon voimissain” (I Will Survive) ja ”Menolippu”.
Merkittäviä töitä

Sanoittaja-säveltäjä-yhteistyö Raul Reimanin kanssa alkoi vuonna 1979. Yhteistyönä syntyivät muun muassa Jonna Tervomaan ”Minttu sekä Ville” ja Matti Eskon ”Lämmin, hellä, pehmoinen”. Kikan kappaleista Veikko Samulin ovat esimerkiksi Vainion sanoittamat ”Mä haluun viihdyttää” ja ”Sukkula Venukseen”. Kari Tapiolle Veikko Samuli on tehnyt muun muassa ”Myrskyn jälkeen”, ”Valoon päin”, ”Sinut tulen aina muistamaan” ja ”Se jokin alkaa” sekä Markku Arolle ”Ollaan lähekkäin” ja Nisa Sorayalle ”Huone 105” ja "Anna rakas raju hetki". Samulin säveltämää lastenmusiikkia edustaa muun muassa Jorma Toiviaisen sanoittama ”Atsipoppaa”.
Veikko Samuli loi 1980-luvulla Suomen pop-musiikkiin aivan omanlaatuisen soundin, jota alettiin tuolloin kutsua muusikkopiireissä Veikko Samuli -soundiksi. Tämän tunnisti usein kappaleen taustalla melodisesti soivasta analogisesta syntetisaattorisoundista.
Samuli palkittiin vuonna 2007 Kullervo Linna -palkinnolla ansioistaan iskelmä- ja tanssimusiikin parissa. Palkinnon suuruus oli 4 200 euroa.
Aiheesta muualla

Veikko Samuli Pomus.netin tietokannassa (Arkistoitu – Internet Archive)
Veikko Samulin sävellystuotanto Suomen äänitearkistossa (1901–1999)
Veikko Samulin sanoitustuotanto Suomen äänitearkistossa (1901–1999)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Taiteenala:  MusicBrainz 2
Ludvig

| Ludvig, Ludwig |
| --- | --- |
Nimipäivä:   
– suomenkielinen:  –
– ruotsinkielinen:  2. lokakuuta
– ortodoksinen:  –
Muunnelmia:  Vikke
Vastineita eri kielissä:  Louis, Lewis, Ludwik, Luis, Lodewijk, Lajos
Nimen alkuperä:  germaaninen Clodowech, kuuluisa soturi
Infobox OKVirheellinen NIMI-arvo: 
Ludvig (Ludwig) on germaanisperäinen miehen etunimi, jonka alkumuoto Clodowech merkitsee "kuuluisaa soturia". Nimi muunnelmineen on ollut myös monien hallitsijoiden nimenä. Nimen ranskankielinen vastine on Louis, mutta Ranskan Louis-nimisistä kuninkaista käytetään suomessa vakiintuneesti nimeä Ludvig.
Suomessa nimi on 1900-luvun alusta vuoden 2019 loppuun mennessä annettu 1390 henkilölle muodossa Ludvig ja 289 henkilölle muodossa Ludwig. Nimeä ei ole suomenkielisessä almanakassa, mutta suomenruotsalaisessa almanakassa samoin kuin Ruotsissa Ludvigin nimipäivä on 2. lokakuuta.
Tunnettuja Ludvigeja > Hallitsijoita

Baijerin kuninkaita (saks. Ludwig )
Ludvig I (1825–1848)
Ludvig II (1864–1886)
Ludvig III (1913–1918)
Hollannin kuningas (holl. Lodewijk )
Ludvig Napoleon (oik. Louis Bonaparte; 1806–1810)
Espanjan kuninkaita (esp. Luis )
Ludvig I (1724)
Portugalin kuninkaita: (port. Luis )
Ludvig I (1861–1889)
Puolan kuningas (puol. Ludwik )
Ludvig I Suuri (1370–1382, myös Unkarin kuningas)
Frankkien ja Ranskan kuninkaita (ransk. Louis )
Ludvig I Hurskas (813–840)
Ludvig II (877–879)
Ludvig III (879–888)
Ludvig IV (936–954)
Ludvig V (986–987)
Ludvig VI Paksu (1108–1137)
Ludvig VII Nuori (1137–1180)
Ludvig VIII Leijona (1223–1226)
Ludvig IX Pyhä (1226–1270)
Ludvig X (1314–1316)
Ludvig XI (1461–1483)
Ludvig XII (1498–1515)
Ludvig XIII (1610–1643)
Ludvig XIV Suuri (1643–1715)
Ludvig XV Rakastettu (1715–1770)
Ludvig XVI (1770–1792)
Ludvig XVIII (1814–1824)
Ludvig Filip (1830–1848)
Saksan keisareita ja Itä-Francian kuninkaita (saks. Ludwig )
Ludvig I Hurskas (frankkien kuningas 814–840, sama kuin Ranskan Ludvig I)
Ludvig Saksalainen, Baijerin kuningas 817–843, Itä-Francian kuningas 843–876
Ludvig Lapsi, Itä-Francian kuningas 899–911
Ludvig II (keisari 855–875)
Ludvig III (keisari 901–905)
Ludvig IV Baijerilainen (Saksan ja Italian kuningas 1314–1347, keisari 1328–1347)
Unkarin kuninkaita (unk. Lajos )
Ludvig I Suuri (1342–1382, vuodesta 1370 lähtien myös Puolan kuningas)
Ludvig II (1516–1526, myös Böömin ja Kroatian kuningas)
Napolin kuninkaita
Ludvig I, Napolin kuningas Johanna I:n kanssahallitsijana 1352–1362
Ludvig II, Napolin kuningas 1389–1399, Anjoun herttua 1384–1417
Ludvig III, Napolin kuningas 1502–1504, sama kuin Ranskan Ludvig XII
Saksin, Frankenin ja Thüringenin kuninkaita:
Ludvig Nuori (kuningas 876–882)
Monacon ruhtinaita (ransk. Louis )
Ludvig I (1662–1701)
Ludvig II (1922–1949)
muita
Ludvig I, Anjoun herttua 1360–1384, julistautui 1382 Napolin kuninkaaksi mutta ei päässyt valtaan
Ludvig II, Anjoun herttua 1387–1417, sama kuin Napolin kuningas Ludvig II
Ludvig III, Anjoun herttua 1417–1434, julistautui 1417 Napolin kuninkaaksi mutta ei päässyt valtaan
Tunnettuja Ludvigeja > Ranskan kruununprinssejä

Ludvig (1661–1711), Ludvig XIV:n poika, ”Grand Dauphin”
Ludvig, Burgundin herttua (1682–1712), edellisen poika
Ludvig, Bretagnen herttua (1707–1712), edellisen poika
Ludvig (1729–1765), Ludvig XV:n poika, Ludvig XVI:n , Ludvig XVIII:n ja Kaarle X:n isä
Ludvig (Louis Joseph, 1781–1789), Ludvig XVI:n poika
Ludvig XVII, Louis Charles (1785–1795), Ludvig XVI:n poika (ei koskaan hallitsijana, mutta järjestysnumero viittaa häneen)
Ludvig, Angoulêmen herttua (1775–1844), Kaarle X:n poika (rojalistien mukaan lyhyen aikaa kuningas Ludvig XIX vuonna 1830)
Tunnettuja Ludvigeja > Kuvitteellisia Ludwigeja

Ludwig von Drake, Taavi Ankka, professori Aku Ankka-sarjakuvissa
Ludwig von Koopa, Koopalings-pelisarjan hahmo
Nimen muita käyttöyhteyksiä

Ludwig-Musser, rumpumerkki.
Aiheesta muualla

Kuvia tai muita tiedostoja aiheesta Ludvig Wikimedia Commonsissa
Toivo Tommola

Toivo Tommola (31. heinäkuuta 1905 Muolaa – 21. heinäkuuta 1986 Ivanovo, Neuvostoliitto) oli suomalaissyntyinen Neuvostoliiton armeijan kenraalimajuri. Hän oli yksi korkeimpaan sotilasarvoon puna-armeijassa ylenneistä suomalaisista.
Elämä > Nuoruus

Tommola siirtyi Venäjälle 1918 Suomen sisällissodan jälkeen. Hän liittyi puna-armeijaan vain 13-vuotiaana keväällä 1919 ja saman tien hänet nimitettiin rykmentinkomissaarina toimivan suomalaisen Juho Heikkosen lähetiksi. Heikkosen mukana Tommola osallistui Aunuksen retken torjumiseen, Arkangelin valtaukseen Venäjän valkoisilta ja englantilaisilta helmikuussa 1920 (katso Venäjän sisällissota) sekä Puolan sotaan, minkä päätteeksi koko rykmentti joutui Saksassa vangiksi. Vangit kuitenkin palautettiin Venäjälle.
Elämä > Puna-armeijan upseeriksi

Syksyllä 1921 Tommola hyväksyttiin 16-vuotiaana Pietarin sotakoulun punaupseerikurssille, jossa oli paljon suomalaisia. Hän osallistui myös Itä-Karjalan kansannousun aikana talvella 1922 Toivo Antikaisen hiihto-osaston kuuluisaan Kiimasjärven retkeen. Tommola valmistui tykistöupseeriksi elokuussa ja aloitti palveluksensa. Hän kävi vielä 1932–1936 Frunzen sotilasakatemian, josta valmistuttuaan ylennettiin majuriksi ja nimitettiin myöhemmin rykmentinkomentajaksi. Tommola onnistui välttämään 1930-luvun puhdistukset taistellessaan tasavaltalaisten joukoissa Espanjan sisällissodassa 1936–1937.
Elämä > Toinen maailmansota

Talvisodan aikana Terijoen hallituksen yhteyteen perustetussa Suomen kansanarmeijassa Tommola oli divisioonankomentajana, mutta kyseistä divisioonaa ei missään vaiheessa komennettu taisteluun. Jatkosodan alettua Tommola oli Suomen rintamalla 71. divisioonan tykistökomentajana ja sen jälkeen 14. jalkaväkidivisioonan johdossa pysäytti saksalaisten hyökkäyksen kohti Muurmannia. Keväästä 1942 alkaen sodan loppuun asti hän palveli jälleen Suomen vastaisella rintamalla. Tommola ylennettiin 1941 everstiluutnantiksi, 1942 everstiksi ja 1943 kenraalimajuriksi.
Elämä > Sodan jälkeen

Sodan jälkeen hän palveli Neuvostoliiton Kaukoidässä, kunnes jäi eläkkeelle vuonna 1954. Eläkevuotensa hän vietti Ivanovossa.
Kunniamerkit

Tommola palkittiin Leninin kunniamerkillä.
Gröbenzell

| Gröbenzell |
| --- | --- |
 vaakuna
 Gröbenzell
 Koordinaatit: 48°12′N, 11°22′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Hallinto:  
 – Pormestari:  Dieter Rubenbauer (CSU)
Pinta-ala:  
 – Kokonaispinta-ala:  6,36 km²
Väkiluku (31.12.2015):  19 780
 
 www.groebenzell.de  
Infobox OKVirheellinen NIMI-arvo: 
Gröbenzell on kunta Baijerissa, Etelä-Saksassa. Gröbenzellissä on 19 780 asukasta (2015).
Nähtävyyksiä

Johannes Kastajan katolinen kirkko
Russenbrücke ("Venäläisetsilta"), jugendkoristeinen kivisilta, jonka ensimmäisen maailmansodan ranskalaiset ja venäläiset sotavangit ovat rakentaneet.
Ystävyyskaupungit

Pilisvörösvár, Unkari, vuodesta 1990.
Garches, Ranska, vuodesta 1994.
Aiheesta muualla

Kuvia tai muita tiedostoja aiheesta Gröbenzell Wikimedia Commonsissa
Russenbrücke, jugendkoristeinen kivisilta